# Hensikt

Hensikten er å etablere en fast rutine/prosedyre for å få tilgjengeliggjort og registrert produkter der det av faglige/tekniske årsaker må benyttes ett annet produkt enn det som foreligger på innkjøpsavtale for Helse Nord-Trøndelag HF (HNT HF)

# Omfang

Prosedyren omfatter alle anskaffelser der ansatte mener ~~der~~ det av faglige og/eller tekniske årsaker må benyttes andre produkter enn det som foreligger.

# Grunnlagsinformasjon

Helse Nord-Trøndelag HF har en omfattende avtaleportefølje innenfor de fleste produktområder, og avtalene kan være fremforhandlet av HINAS, Helse Midt-Norge eller HNT HF. Alle avtaleprodukter finnes nå i kataloger i SAP.

I alle anbudsprosesser består prosjektgruppen av fagpersoner innenfor det produktområdet som det skal inngås avtale på, og deres oppgave er å ivareta den faglige kvaliteten i produktene som inngår i rammeavtalen.

Det skal i størst mulig grad benyttes produkter som det er avtale på. Det kan imidlertid i noen tilfeller vise seg at valgt produkt ikke er faglig og/eller teknisk egnet for alle brukerne/avdelingene. I slike tilfeller så må det vurderes om det skal gis mulighet for tilgjengeliggjøring av et tilsvarende produkt som anskaffes fra en leverandør uten innkjøpsavtale.

Det er grunnlag for å etablere en fast rutine for hvordan dette skal på en best mulig måte ivaretas, og sikre at beslutninger er tatt på et faglig grunnlag.

# Arbeidsbeskrivelse

|  |  |
| --- | --- |
| Anmoder | Dersom et avtaleprodukt ikke kan benyttes av faglig og/eller tekniske årsaker, så skal strategisk innkjøp kontaktes med følgende opplysninger;Hvilke produkt det gjelder (avtaleprodukt)Hvilke produkt og leverandør som kan dekke behovetFaglig/teknisk begrunnelseEstimert volumSe sjekkliste for utfyllende informasjon |
| Strategisk innkjøp | Vurdere opp mot kontraktTar opp saken med anbudsgruppen (fagråd/produktråd), og gir sin anbefalingSynliggjør økonomiske konsekvenserReturnerer konsekvens og innstilling til meldende avdeling/klinikk |
| Klinikksjef for meldende klinikk | Tar stilling til om det skal gjøres tilgjengelig/ registreres produkt som ikke er en del av Innkjøpsavtalene. Klinikksjef melder sin beslutning til strategisk innkjøp. |
| Strategisk innkjøp | Dersom innmeldingen ikke får tilslutning hos klinikksjef, så arkiveres meldingen slik at den kan brukes som erfaring i neste anbud. |
| Strategisk innkjøp | Dersom innmeldingen får sin tilslutning hos klinikksjef, så sørgerStrategisk innkjøp for at produktet blir meldt til driftssenteret HMNLØ for opprettelse av varenavn, nummerog tilgjengeliggjort for HNT.De operasjonelle innkjøperne i HNT får kopi |
| Driftssenteret HMNLØ | De melder tilbake til operasjonelle innkjøperne i HNT om at et nytt produkt er tilgjengeliggjort |
| Operasjonelle innkjøpere | De vurderer om produktet skal lagerføres eller det skal være en skaffe vare. |

# Se sjekkliste «Innkjøp» og sjekkliste «registrering av produkt uten avtale».

## Ansvar

Avdelingsleder for forsyningsavdelingen har ansvar for å følge opp at prosedyren følges.

# Søkeord

Anmodning, bestilling, rekvirering, uten avtale